CELEX: 32011D0091
Language: mt
Date: 2011-02-10 00:00:00
Title: 2011/91/UE: Deċiżjoni tal-Kummissjoni tal- 10 ta’ Frar 2011 li tawtorizza laboratorju fir-Repubblika tal-Korea biex isiru testijiet seroloġiċi biex tiġi ssorveljata l-effettività tat-tilqim tar-rabbja (notifikata bid-dokument numru C(2011) 656)  Test b’relevanza għaż-ŻEE

11.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 37/18
            
         DEĊIŻJONI TAL-KUMMISSJONI
   tal-10 ta’ Frar 2011
   li tawtorizza laboratorju fir-Repubblika tal-Korea biex isiru testijiet seroloġiċi biex tiġi ssorveljata l-effettività tat-tilqim tar-rabbja
   (notifikata bid-dokument numru C(2011) 656)
   (Test b’relevanza għaż-ŻEE)
   (2011/91/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2000/258/KE tal-20 ta’ Marzu 2000 li taħtar istituzzjoni speċifika sabiex tkun responsabbli biex tistabbilixxi l-kriterji neċessarji għall-istandarizazzjoni ta’ testijiet seroloġiċi biex issegwi l-effettività tat-tilqim kontra l-idrofobija [ir-rabbja] (1), u b’mod partikolari l-Artikolu 3(2) tagħha,
   Billi:
   
               (1)
            
            
               Id-Deċiżjoni 2000/258/KE taħtar il-laboratorju tal-Agence nationale de sécurité sanitaire de l’alimentation, de l’environnement et du travail (ANSES) f’Nancy (preċedentement magħrufa bħala l-Agence française de sécurité sanitaire des aliments, AFSSA), bħala l-istituzzjoni speċifika responsabbli biex tistabbilixxi l-kriterji meħtieġa għall-istandardizzazzjoni tat-testijiet seroloġiċi li jissorveljaw l-effettività tat-tilqim tar-rabbja. Dik id-Deċiżjoni tistabbilixxi wkoll id-dmirijiet ta’ dak il-laboratorju.
            
         
               (2)
            
            
               B’mod partikolari, ANSES, Nancy, għandha tivvaluta l-laboratorji fl-Istati Membri u l-pajjiżi terzi għall-finijiet ta’ deċiżjoni dwar l-awtorizzazzjoni tagħhom biex iwettqu testijiet seroloġiċi li jissorveljaw l-effettività tat-tilqim tar-rabbja.
            
         
               (3)
            
            
               L-awtorità kompetenti fil-Korea t’Isfel ressqet applikazzjoni għall-approvazzjoni ta’ laboratorju f’dan il-pajjiż terz biex iwettaq dawn it-testijiet seroloġiċi.
            
         
               (4)
            
            
               ANSES, Nancy, wettqet valutazzjoni ta’ dak il-laboratorju u pprovdiet rapport favorevoli minn dik il-valutazzjoni lill-Kummissjoni fis-6 ta’ Settembru 2010.
            
         
               (5)
            
            
               Għaldaqstant, dak il-laboratorju għandu jkun awtorizzat li jwettaq testijiet seroloġiċi biex jissorvelja l-effettività tat-tilqim tar-rabbja fil-klieb, il-qtates u l-inmsa.
            
         
               (6)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Il-laboratorju li ġej hu awtorizzat li jwettaq testijiet seroloġiċi biex jissorvelja l-effettività tat-tilqim tar-rabbja fil-klieb, il-qtates u l-inmsa, kif stipulat fl-Artikolu 3(2) tad-Deċiżjoni 2000/258/KE:
   
               “Komipharm International Co. LTD
            
         
               1236-6 Jeoungwang-dong
            
         
               420-450 Siheung-si, Gyeonggi-do
            
         
               South Korea.”
            
         Artikolu 2
   Din id-Deċiżjoni għandha tapplika mill-1 ta’ Marzu 2011.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, l-10 ta’ Frar 2011.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 79, 30.3.2000, p. 40.